הדוגמנית ושחקנית הטלוויזיה דר זוזובסקי, נבחרה להמשיך כפרזנטורית מותג הנעלים SCOOP, עבור קמפיין סתיו חורף 2015/16. במסגרת החוזה שנחתם אמש, סוכם כי עבור העונה הנוספת תקבל זוזובסקי 100,000 ₪.
הקמפיין החדש שיעלה בחודש אוגוסט 2015, לרגל השקת הקולקציה החדשה, יכלול בין היתר: תשדירי טלוויזיה בערוץ 2 ובערוץ 10, שלטי חוצות, קטלוג, מודעות בעיתונים מובילים ובמגזינים, קמפיין אינטרנט רחב, פעילות ברשתות החברתיות, פעילות יחסי ציבור ופרסום בנקודות המכירה.
לדברי רוני אינסאנז, מנכ"ל רשת SCOOP : "אנו שמחים על המשך העבודה של דר זוזובסקי, אשר הצליחה בעונת הקיץ להעביר את המסרים של המותג: צעיר, רענן, אופנתי ועדכני. ההחלטה להמשיך עם דר כפרזנטורית המותג, משלימה את אותה אג'נדה שלנו, זוזובסקי שחקנית מוכשרת ודוגמנית עולה בישראל, אשר כובשת את קהל המעריצים הרב שלה. כמו כן מחזיקה בכישורים בהם דוגל המותג: הצלחה, יופי, איכות, כישרון, סטייל, עיצוב וייחודיות".
זוזובסקי שדגמנה בעונה החולפת למותג, לצידו של רז זלצרמן מהמרוץ למיליון, נתפסת היום כאחת השחקניות העסוקות. לאחרונה פורסם שתשחק בתפקיד ראשי בסרט הקולנוע המדובר "איביזה".
דר זוזובסקי, (25) דוגמנית ושחקנית טלוויזיה ישראלית, כיכבה בתוכניות הטלוויזיה המצליחות לילדים "החממה" ו"פצועים בראש" ובסדרות למבוגרים "ניו יורק" ו"בני ערובה". כמו כן השתתפה בהפקות אופנה נחשבות במותגים המובילים בארץ. בנוסף להיותה שחקנית ודוגמנית, מחזיקה זוזובסקי בזוגיות מתוקשרת וצמודה, עם ליבי רן אחד האמנים המוכשרים והפופולריים ביותר בישראל, אף הוא מכוכבי חממה.
רשת נעלי SCOOP המונה 65 סניפים ברחבי הארץ העסיקה בעבר פרזנטוריות מובילות כמו: מלי לוי, בר פאלי, יאנה יוסף ורותם סלע.